Държавен вестник, бр. 64, 2010 г., стр. 83

БРОЙ  64	
Д Ъ Р Ж А В Е Н  В Е С Т Н И К 	
СТР.  83  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
ДЪРЖАВНА КОМИСИЯ 
ЗА ЕНЕРГИЙНО И ВОДНО 
РЕГУЛИРАНЕ
ПРАВИЛА 
за търговия с електрическа енергия
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Тези Правила за търговия с елек­
трическа енергия, наричани по-нататък само 
„правила“, регламентират:
1. структурата на пазара на електрическа 
енергия;
2. предварителните условия за участие в па­
зара на електрическа енергия;
3. правилата за сключване на сделки за 
електрическа енергия по регулирани и свободно 
договорени цени чрез двустранни договори;
4. правилата за сключване на сделки на ор­
ганизиран пазар в деня, предхождащ доставката;
5. правилата за регистриране на координатори 
на балансиращи групи, доставчици на допъл­
нителни услуги и доставчици на балансираща 
енергия; 
6. процедурите за регистриране на почасови 
графици и извършване на сетълмент (уреждане 
на взаимоотношенията) между търговските учас­
тници и електроенергийния системен оператор;
7. изискванията за предаването на данни за 
измерени количества електрическа енергия към 
електроенергийния системен оператор и коор­
динатори на балансиращи групи;
8. изискванията за обмен на данни между 
търговските участници; 
9. правилата за организация на пазара на 
балансираща енергия; 
10. правилата за организация на пазара на 
резерв и допълнителни услуги;
11. правилата за сетълмент, принципите на 
балансиране и методика за определяне на цените 
на балансиращата енергия;
12. правилата за снабдяване от крайни снаб­
дители;
13. правилата за предоставяне на междусис­
темна преносна способност;
14. процедурата за промяна на доставчика на 
електрическа енергия;
15. процедурите за промяна на правилата;
16. мониторинг на пазара на електрическа 
енергия.
(2) Търговски участници по смисъла на тези 
правила за търговия са производителите на елек­
трическа енергия, търговците на електрическа 
енергия, потребителите, преносното предприятие, 
общественият доставчик на електрическа енергия, 
крайните снабдители на електрическа енергия, 
разпределителните предприятия. 
Г л а в а  в т о р а
СТРУКТУРА НА ЕЛЕКТРОЕНЕРГИЙНИЯ 
ПАЗАР
Раздел I
Видове пазари 
Чл. 2. (1) Електроенергийният пазар включва 
следните взаимосвързани елементи:
1. пазар на електрическа енергия чрез дву­
странни договори;
2. организиран пазар в деня, предхождащ 
доставката (пазар „ден напред“);
3. пазар на балансираща енергия;
4. пазар на резерв и допълнителни услуги;
5. пазар за предоставяне на междусистемна 
преносна способност (капацитет).
(2) Предмет на сделките съгласно тези пра­
вила за търговия са: 
1. електрическа енергия за реализация на 
пазара по двустранни договори;
2. eлектрическа енергия за реализация на ор­
ганизиран пазар в деня, предхождащ доставката;
3. електрическа енергия за реализация на 
пазара на балансираща енергия;
4. разполагаемост за участие в първично и 
вторично регулиране;
5. разполагаемост за студен резерв; 
6. междусистемна преносна способност;
7. допълнителни услуги; 
8. услуга „достъп до мрежата, включително 
системни услуги“;
9. услуга „пренос на електрическа енергия и 
други мрежови услуги“;
10. „отговорност за балансиране“.
Чл. 3. Търговските участници придобиват 
право да регистрират сделки с електрическа 
енергия след регистрация от електроенергийния 
системен оператор (ЕСО) съгласно изискванията 
на тези правила.
Раздел II
Пазар на електрическа енергия чрез двустранни 
договори
Чл. 4. (1) Търговските участници по чл. 1, 
ал. 2 сключват сделки с електрическа енергия 
по свободно договорени цени и/или регулирани 
цени за всеки отделен интервал на доставка, 
равен на един час.
(2) Преносното предприятие и разпредели­
телните предприятия закупуват електрическа 
енергия само за покриване на технологичните 
разходи в мрежите за всеки отделен интервал 
на доставка.
Раздел III
Организиран пазар „ден напред“
Чл. 5. (1) Търговските участници по чл. 1, 
ал. 2 могат да сключват сделки с електрическа 
енергия на организиран пазар „ден напред“ съ­
гласно глава четвърта на тези правила.